*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*146. számú előterjesztés*

Bátaszék Város Önkormányzat Képviselő-testületének 2018. május 30-án

16,00 órakor megtartandó ülésére

*Kövesd, Lajvér 2018. évi fejlesztése műszaki tartalmának meghatározása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**  PG Bizottság: 2018. 05.29. |

**Tisztelt Képviselő-testület!**

A képviselő-testület a 3/2018.(II. 28.) önkormányzati rendeletével fogadta el Bátaszék Város Önkormányzatának 2018. évi költségvetését. A költségvetés céltartalékában nevesítésre került Kövesd és Lajvér településrészre vonatkozóan fejlesztési céltartalék 1.250.000 Ft - 1.250.000 Ft bruttó összeggel.

Kövesden 2018.04.23. napon tartott lakossági fórumon elhangzott többségi igénynek megfelelően a bevezető út padkarendezési és a megkezdett burkolt árok készítési munkák folytatása kerül megvalósításra.

Lajvéron 2018.04.24. napon tartott lakossági fórumon elhangzott többségi igénynek megfelelően a korábbi évben megkezdett burkolt árok készítési munkák folytatása kerül megvalósításra.

A képviselő- testület a 77/2018. (III. 28.) önkormányzati határozatával fenti munkák elvégzésére a BÁT-KOM 2004. Kft.-vel kötött szerződést.

Javasoljuk a határozati javaslat elfogadását.

**H a t á r o z a t i j a v a s l a t :**

**Bátaszék város területén a 2018. évi városfejlesztési feladatok meghatározására**

Bátaszék Város Önkormányzatának Képviselő-testülete:

1. a Kövesd és Lajvér területén végzendő 2018. évi városfejlesztési feladatokat jóváhagyja,
2. Kövesd településrészen a bevezető út padkarendezési és a megkezdett burkolt árok készítési munkák elvégzéséhez összesen bruttó 1.250.000.-Ft összeget a 2018. évi költségvetés fejlesztési céltartalék keret terhére biztosítja,
3. Lajvér településrészen a korábbi évben megkezdett burkolt árok készítési munkák elvégzéséhez összesen bruttó 1.250.000.-Ft összeget a 2018. évi költségvetés fejlesztési céltartalék keret terhére biztosítja.

*Határidő:* 2018. szeptember 30.

*Felelős*: Bozsolik Zoltán városüzemeltetési mb. irodavezető

(a munkálatok koordinálásáért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár